《满庭芳（寿字守·四月十四）》
宋代·张宰

气吐虹霓，笔飞鸾凤，从来锦绣文章。谪仙才调，复见庆流芳。向文题名雁塔，不十载、德播河阳。慰民望，一麾出守，风月任平章。

清和，时欲半，吕仙庭日，正比相当。欣逢初度旦，敢献椒觞。只恐经纶大手，应休期、便趣曹装。愿箕宿，照临南极，拱北远流光。

作者简介：张宰，常州（今属江苏）人。徽宗大观三年（一一○九）进士（清康熙《常州府志》卷一七）。今录诗二首。